CELEX: 62015CN0381
Language: lt
Date: 2015-07-17 00:00:00
Title: Byla C-381/15: 2015 m. liepos 17 d. Audiencia Provincial de Zamora (Ispanija) prašymas priimti prejudicinį sprendimą byloje Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

14.9.2015   
            
            
               LT
            
            
               Europos Sąjungos oficialusis leidinys
            
            
               C 302/26
            
         2015 m. liepos 17 d.Audiencia Provincial de Zamora (Ispanija) prašymas priimti prejudicinį sprendimą byloje Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)
   
   (Byla C-381/15)
   (2015/C 302/33)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Audiencia Provincial de Zamora
   
   
      Šalys pagrindinėje byloje
   
   
      Pareiškėjas: Javier Ángel Rodríguez Sánchez
   
      Kita šalis: Caja España de Inversiones, Salamanca y Soria SAU (Banco CEISS)
   
   
      Prejudiciniai klausimai
   
   
               1.
            
            
               Ar su 1993 m. balandžio 5 d. Tarybos direktyvos 93/13/EEB (1) dėl nesąžiningų sąlygų sutartyse su vartotojais 6 straipsnio 1 dalies nuostatomis suderinama tai, kad pasekmės, kylančios pripažinus negaliojančia hipoteka užtikrintoje paskolos sutartyje įtvirtintą nesąžiningą „apatinės ribos“ sąlygą, grįžtamąją galią turi ne nuo sutarties sudarymo momento, bet nuo vėlesnio [momento]?
            
         
               2.
            
            
               Ar nesąžiningos sąlygos taikymas Ispanijos Tribunal Supremo nurodytą laiką reiškia nepagrįstą kontrahento verslininko praturtėjimą, kuris nenumatytas Sąjungos teisės aktuose, nes juo neatkuriama šalių pusiausvyra ir jis yra palankus šaliai, kuri nustatė nesąžininga pripažintą finansinę sąlygą?
            
         
               3.
            
            
               Ar rimtų šalies ekonomikos sutrikimų pavojaus kriterijus, kuris naudojamas siekiant riboti nesąžiningos sąlygos taikymą ir pasekmes, yra taikytinas esant individualiam vartotojo pareikštam ieškiniui, ar vis dėlto tokio individualaus ieškinio atveju minėtas rimtas sutrikimas susijęs su vartotojo ekonomine padėtimi ir kiltų dėl negaliojančios sąlygos padarinių apribojimo nurodytu laiko tarpu?
            
         
      (1)  OL L 95, p. 29; 2004 m. specialusis leidimas lietuvių k., 15 sk., 2 t., p. 288.